  Майя Бывальцева Удмуртиысь кыкез ёросъёс – Алнаш но Сарапул - валэс юосты кизён ужъёссэс йылпумъязы. Со сярысь элькунысь Гурт возёсъя но сиён-юонъя министерстволэн пресс-службаез ивортэ. Кизён ужъёсын туэ азьмынӥсьёс луо Алнаш но Сарапул ёросъёсысь гурт возёсъя предприятиос – туннэ нуналлы соос 100 процентсэ музъемъёссэс кизизы. Вазь вуись юосты кизёнзэс йылпумъян пала вутто Можга ёрос – татын чакламезлэсь 98 процентэз яке 24,4 сюрс гектар киземын но Можга ёрос – 96 процент яке 14,7 сюрс гектар Удмуртиысь Гурт возёсъя но сиён-юонъя министерстволэн пресс-службаезОзьы ик кизён ужъёссэс чырмыт нуо Камбарка (95 процент), Грак (84 процент) но Кизнер (79 процент) ёросъёсын. Удысэт ивортэмъя, 13-тӥ куартолэзьлы Удмуртиын тысё но пуртэсо юосты кизён ужъёс 220,7 сюрс гектар вылын ортчытэмын, со чакламлэсь 75 процентэз луэ. Кылем арын та дырлы 35 процент вал. Со сяна, туннэ нуналлы ӝыныезлэсь тросэз кукуруза, турынъёс но ётӥн киземын. Картофка чакламлэсь 13 процентэз мерттэмын. Озьы ик ӵужкушман, гордкушман но кубиста кизьыны кутскемын.  Тегъёс: Ижкар Сарапул Удмуртия гуртвозёс мерттӥськон Алнаш  